EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on Euroopa Elu- ja Töötingimuste Parandamise Fondi 2011. aasta eelarve 
täitmisele heakskiidu andmist käsitleva otsuse lahutamatu osa  
EUROOPA PARLAMENT,  
— võttes arvesse Euroopa Elu- ja Töötingimuste Parandamise Fondi 2011. aasta lõplikku raamatupidamise 
aastaaruannet,  
— võttes arvesse kontrollikoja aruannet Euroopa Elu- ja Töötingimuste Parandamise Fondi 2011. aasta 
lõpliku raamatupidamise aastaaruande kohta koos fondi vastustega (  1 ), 
— võttes arvesse nõukogu 12. veebruari 2013. aasta soovitust (05753/2013 – C7-0041/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  2 ) eriti selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002), (  3 ) eriti selle artiklit 208,  
— võttes arvesse nõukogu 26. mai 1975. aasta määrust (EMÜ) nr 1365/75 Euroopa Elu- ja Töötingimuste 
Parandamise Fondi loomise kohta, (  4 ) eriti selle artiklit 16,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinants ­
määruse kohta asutustele, millele viidatakse nõukogu määruse (EÜ, Euratom) nr 1605/2002 (mis käsitleb 
Euroopa ühenduste üldeelarve suhtes kohaldatavat finantsmäärust) artiklis 185, (  5 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit ja tööhõive- ja sotsiaalkomisjoni arvamust (A7- 
0067/2013),  
A. arvestades, et kontrollikoda märkis, et on leidnud piisavalt kinnitust 2011. aasta raamatupidamise aasta ­
aruande usaldusväärsuse ja selle aluseks olevate tehingute seaduslikkuse ja korrektsuse kohta;ET L 308/304 Euroopa Liidu Teataja 16.11.2013  
( 1 ) ELT C 388, 15.12.2012, lk 174.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) EÜT L 139, 30.5.1975, lk 1.  
( 5 ) EÜT L 357, 31.12.2002, lk 72.
B. arvestades, et Euroopa Parlament andis 10. mail 2012. aastal heakskiidu Euroopa Elu- ja Töötingimuste 
Parandamise Fondi (edaspidi „fondi”) tegevusele fondi 2010. aasta eelarve täitmisel (  1 ) ning eelarve 
täitmisele heakskiidu andmise otsusele lisatud resolutsioonis parlament muu hulgas:  
— nõudis fondilt kõigi uuringuid puudutavate haldusnõukogu otsuste registreerimist, kuna nendest 
otsustest teavitamise tõhusust ja tulemuslikkust võib mõjutada tehtud otsuste dokumenteerimist 
käsitlevate standardite puudumine;  
— kutsus fondi üles võtma kasutusele kirjalikud menetlused, milles kirjeldatakse fondi põhitegevusi, mis 
võiks aidata fondil kasutada vahendeid tulemuslikult ja selgitada välja võimalikud puudused;  
— nõudis tungivalt, et fond tegeleks nõuetekohaselt siseauditi talituse antud soovitustega ning teavitaks 
eelarve täitmisele heakskiidu andmise eest vastutavat institutsiooni sellega seoses võetud meetmetest;  
C. arvestades, et fondi 2011. aasta eelarve oli kokku 20 600 000 eurot, mis jääb alla 2010. aasta eelarvele 
(20 900 000 eurot); arvestades, et liidu esialgne rahaline toetus fondi 2011. aasta eelarves oli 
20 210 000 eurot (2010. aastal 19 067 159 eurot);  
Eelarvehaldus ja finantsjuhtimine  
1. märgib fondi raamatupidamise aastaaruande põhjal, et 2012. aastasse kanti üle 1 166 895 euro kuluko ­
hustuste assigneeringuid, mis olid 2011. aasta lõpuks kulukohustustega seotud, kuid veel välja maksmata; 
märgib peale selle, et tühistatud ülekantud assigneeringute (st assigneeringud, mis kanti üle 2010. aastast, 
kuid mida 2011. aastal välja ei makstud) summa oli 2011. aastal 130 133 eurot;  
2. väljendab muret kontrollikoja märkuse üle, et fond kandis järgmisse eelarveaastasse üle 47 % III jaotise 
(tegevuskulud) assigneeringutest kogusummas 3 400 000 eurot, millest 1 600 000 eurot ei olnud planee ­
ritud (22 % III jaotisest); väljendab muret asjaolu üle, et selline olukord annab tunnistust viivitustest fondi 
eelarve III jaotisest rahastatava tegevuse elluviimisel ning on vastuolus eelarve aastasuse põhimõttega;  
3. palub seepärast fondil teavitada eelarve täitmisele heakskiidu andmise eest vastutavat institutsiooni selle 
puuduse kõrvaldamiseks võetud meetmetest ja meetmetest, mida ta võtab sellise olukorra vältimiseks 
tulevikus; märgib lisaks, et olukord on võrreldes eelnenud aastaga halvenenud;  
2010. aasta eelarve täitmisele heakskiidu andmisel antud soovituste järelmeetmed  
4. kiidab heaks fondi aruande eelarve täitmisele heakskiidu andmise eest vastutava institutsiooni 2010. aasta 
soovituste põhjal võetud meetmetest; märgib eelkõige, et fondi sõnul:  
— kõigi nõukogu ja juhatuse otsuste register on kättesaadav fondi veebisaidil ning puuduvad allkirjad ja 
kuupäevad olid üksikvead, mis on nüüdseks parandatud;  
— vastavalt siseauditi talituse soovitusele on koostatud kirjalik menetluskorra käsiraamat uurimise juhti ­
misprotsessi jaoks, ja sellest peetakse kinni;  
— kõik 2010. aastal täitmata jäänud siseauditi talituse soovitused on nüüdseks täidetud, üksikasjad on 
kirjas sisekontrolli tegevuse 2011. aasta aruandes (vastavalt finantsmääruse artikli 72 lõikele 5);ET 16.11.2013 Euroopa Liidu Teataja L 308/305  
( 1 ) ELT L 286, 17.10.2012, lk 258.
Tulemused  
5. kutsub komisjoni üles koostöös Euroopa Koolitusfondi, Euroopa Kutseõppe Arenduskeskuse, Euroopa 
Elu- ja Töötingimuste Parandamise Fondi ning Euroopa Tööohutuse ja Töötervishoiu Agentuuriga põhja ­
likult analüüsima nende ametite vahelist sünergiat ja andma enne asjaomaste ametite pädevuste ja/või 
töömeetodite võimaliku muutmise kaalumist eelarve täitmisele heakskiidu andmise eest vastutavale 
institutsioonile teavet nende nelja ameti võimaliku suurema integreerimise kohta; kutsub nimetatud 
ameteid ja komisjoni üles hindama tihedama koostöö võimalikku mastaabisäästu ja tegevuste optimee ­
rimist;  
Töölevõtmismenetlused  
6. võtab kontrollikoja aruandest teadmiseks, et fondil tuleb parandada oma töölevõtmise korra läbipaistvust; 
märgib, et valikukomisjonide koosolekuid ei protokollitud alati nõuetekohaselt ja puudusid tõendid selle 
kohta, et töövestluste või kirjalike testide küsimused oleksid enne vestlusi või teste kindlaks määratud;  
7. palub seepärast fondil teavitada eelarve täitmisele heakskiidu andmise eest vastutavat institutsiooni selle 
puuduse kõrvaldamiseks võetud meetmetest; on seisukohal, et personalieeskirjade teatavad sätted võivad 
tekitada märkimisväärse halduskoormuse; palub seetõttu komisjonil lubada ametitel kohaldada persona ­
lieeskirjade artikli 110 puhul teatavat lihtsamat korda;  
8. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 17. aprilli 2013. aasta resolutsioonile (  1 ) ametite tulemuste, finantsjuhtimise ja kontrolli kohta.ET L 308/306 Euroopa Liidu Teataja 16.11.2013  
( 1 ) Vastuvõetud tekstid, P7_TA(2013)0134 (vt käesoleva  Euroopa Liidu Teataja  lk 374).